Αγαπητοί μαθητές/ήτριες γειά σας,

Εύχομαι να είσαστε εσείς και οι οικείοι σας καλά και να μένετε στα σπίτια σας!!!!!!!!!!

Μιας και ξεκουραστήκατε ας μην χάνουμε χρόνο και επαφή με τα μαθήματα μας. Ας μην χρησιμοποιούμε τους υπολογιστές και τα κινητά μόνο για παιχνίδια και συνομιλίες….. 😊

Α) Για την εργασία τετράμηνου που σας είχε ανατεθεί να συνεχίσετε με την έρευνα και υλοποίηση βάση του οδηγού που είχα γράψει στον πίνακα.

Τα πέντε θέματα επιλογής (Σελίδα 98) λόγω καιρών είναι πολύ επίκαιρα. Λόγω καραντίνας η εξ αποστάσεως εκπαίδευση, εργασία, ηλεκτρονικές αγορές, τηλε-ιατρική και ηλεκτρονική διακυβέρνηση χρησιμοποιούνται σε μεγάλο βαθμό αυτές τις μέρες.

Κάποιοι γονείς εργάζονται από το σπίτι. Μπορείτε να παρακολουθήσετε τον τρόπο που εργάζονται, τις εφαρμογές που χρησιμοποιούν, τα απαραίτητα εργαλεία, τα υπέρ και τα κατά, τις δυσκολίες, κλπ.

Πολλές εταιρίες έχουν αναπτύξει εργαλεία και μεθόδους για να εξυπηρετήσουν αυτές τις μορφές εργασίας. Επισκεφτείτε ιστοσελίδες τους για να πάρετε πληροφορίες.

Β) Διδακτική ύλη

Στο ενδιάμεσο και εφόσον ασχολούμαστε με ιούς ας δούμε και τους ηλεκτρονικούς ιούς.

Στο Κεφάλαιο 7 του βιβλίου μας, μιλάει για την προστασία του λογισμικού και για τους ιούς.

Μπείτε στην ιστοσελίδα <http://aesop.iep.edu.gr/node/9941>

**ΠΡΟΣΤΑΣΙΑ ΛΟΓΙΣΜΙΚΟΥ– ΙΟΙ / Είμαι καλά γιατρέ μου;**

Στο μάθημα αυτό θα γνωρίσετε πώς μπορείτε να δουλεύετε με μεγαλύτερη ασφάλεια, προστατεύοντας τον υπολογιστή και τις εργασίες σας από πιθανούς κίνδυνους.

* Διαβάστε το σενάριο.
* Δείτε τα βιντεάκια σε κάθε φάση και συμπληρώστε τα φύλλα εργασίας που υπάρχουν στις σελίδες. Στο τέλος κάντε την αυτό-αξιολόγηση.

[«Τίποτα» δεν είναι ασφαλές!](http://aesop.iep.edu.gr/node/9941/2441)

[Γιατί χρειάζομαι τα αντίγραφα ασφαλείας;](http://aesop.iep.edu.gr/node/9941/2442)

[Πως θα προστατευτώ από το κακόβουλο λογισμικό;](http://aesop.iep.edu.gr/node/9941/2443)

[Τι έμαθα; Αξιολόγηση](http://aesop.iep.edu.gr/node/9941/2444)

Για οποιαδήποτε απορία/ερώτηση, μπορείτε να την στέλνετε στο ηλεκτρονικό ταχυδρομείο του σχολείου και στο θέμα να αναφέρετε το όνομα μου.

Καλή συνέχεια και θα τα λέμε………………………………. .

Η καθηγήτρια Πληροφορικής

Ειρήνη Γιοβάνου